преструктурирани в съответствие с параграфи 240—268 от настоящата част, с изключение на инструментите, класифицирани като салда при централни банки и други депозити на виждане, държани за продажба. Преструктурираните експозиции, отнасящи се или до промяна на предишни условия, или до пълно или частично рефинансиране на договор с проблемен дълг, както е определено в параграф 241 от настоящата част, се разбиват по няколко специфични видове мерки за преструктуриране.
 356.
 „Броят на инструментите“ се определя съгласно определението в параграф 320 от настоящата част.
 357.
 Брутната балансова стойност на експозициите с мерки за преструктуриране се разпределя към категория, която отразява вида на мярката за преструктуриране. Когато към дадена експозиция са приложени многократни мерки за преструктуриране, брутната балансова стойност на експозиции с мерки за преструктуриране се разпределя за най-подходящия вид мярка за преструктуриране. Последното се определя въз основа на вида мярка за преструктуриране, която има най-голямо въздействие върху нетната настояща стойност (NPV) на преструктурираната експозиция, или чрез използване на всякакви други методи, считани за приложими.
 358.
 Видовете мерки за преструктуриране са следните:
 а)
 гратисен период/мораториум върху плащанията: временно спиране на изпълнението на задълженията за погасяване по отношение на главницата или на лихвата, като погасяването следва да бъде възобновено в по-късен момент;
 б)
 намаляване на лихвения процент: постоянно или временно намаляване на лихвения процент (фиксиран или променлив) към справедлива и устойчива ставка;
 в)
 удължаване на срока до падежа/срок: удължаване на срока до падежа на експозицията, което води до намаляване на размера на вноската чрез разпределяне на възстановяванията за по-дълъг период от време;
 г)
 разсрочени плащания: адаптиране на графика за погасяване по договор със или без промени в размера на вноските, с изключение на гратисните периоди/мораториума върху плащанията, удължаване на срока до падежа/срока на падежа и опрощаване на дълга. Тази категория включва, наред с другото, капитализация на просрочени задължения и/или начислени лихви за просрочие върху неизплатените салда по главницата за изплащане по устойчива, разсрочена програма; намаляване на размера на вноските за изплащане на главницата за определен период, независимо от това дали лихвите продължават да бъдат изплащани изцяло или се капитализират или задържат;
 д)
 опрощаване на дълг: частично анулиране на експозицията от докладващата институция чрез отнемане на правото на законно възстановяване;
 е)
 суапове на дългови активи: частично заместване на експозициите под формата на дългови инструменти с активи или със собствен капитал;
 ж)
 други мерки за преструктуриране, включително, наред с другото, пълно или частично рефинансиране на договор за проблемен дълг.
 359.
 Когато мярката за преструктуриране засяга брутната балансова стойност на дадена експозиция, се отчита брутната балансова стойност към референтната дата, т.е. след прилагането на мярката за преструктуриране. Когато става въпрос за рефинансиране се докладва предоставената брутна балансова стойност на новия договор („рефинансиране на дълг“), която се определя като мярка за преструктуриране, както и брутната балансова стойност по стария изплатен договор, която все още не е погасена.
 360.
 Следните позиции следва да бъдат отчитани в отделни редове:
 а)
 Инструменти, които са били предмет на мерки за преструктуриране в различни моменти във времето, където:
 i)
 „Заеми и аванси, които са преструктурирани „два пъти“ или „повече от два пъти“, означава експозиции, които